
A kis jégkorszakban kimunkált európai túlélési stratégiák a XXI. század globális környezeti kihívásainak tükrében

Dolgozatom a kis jégkorszaknak nevezett időszak extrém klimatikus körülményei és a mai globális klímaválság kapcsán regionális és interregionális alkalmazkodási stratégiákat tárgyal. A történelmi idők környezeti szélsőségeire adott közösségi válaszok a mai kockázatok tükrében, komparatív módon vizsgálva számtalan párhuzamot mutatnak. Munkámban helyi és tágabb léptékű adaptációs technikákat elemzek a rövid- és hosszabbtávú hatékonyság, a sikeresség, avagy sikertelenség, továbbá az etika szempontjainak figyelembevételével. Amellett érvelek, hogy az egykor kimunkált túlélési modellek kudarcai és eredményei a ma tanulságait rejtik.

